CELEX: C2005/171/19
Language: et
Date: 2005-07-09 00:00:00
Title: Kohtuasi C-226/05: Euroopa Ühenduste Komisjoni 20. mai 2005. aasta hagi Austria Vabariigi vastu

9.7.2005   
            
            
               ET
            
            
               Euroopa Liidu Teataja
            
            
               C 171/11
            
         Euroopa Ühenduste Komisjoni 20. mai 2005. aasta hagi Austria Vabariigi vastu
   (Kohtuasi C-226/05)
   (2005/C 171/19)
   Kohtumenetluse keel: saksa
   Euroopa Ühenduste Komisjon esitas 20. mail 2005 Euroopa Ühenduste Kohtule hagi Austria Vabariigi vastu. Euroopa Komisjoni esindaja on dr. Bernhard Schima, kohtudokumentide kättetoimetamise aadress Luxembourgis.
   Komisjon palub Euroopa Kohtul:
   
               1.
            
            
               tuvastada, et Austria Vabariik on rikkunud oma kohustust võtta täielikult üle nõukogu 9. detsembri 1996. aasta direktiiv 96/82/EÜ ohtlike ainetega seotud suurõnnetuste ohu ohjeldamise kohta (1), jättes
               
                           —
                        
                        
                           vastupidiselt artikli 24 lõikele 1 vastu võtmata õigusnormid direktiivi ülevõtmiseks nii seoses liidu mineraaltooraineseaduse ning laskemoona ja lõhkainete seadusega kui ka Salzburgi elektrimajanduse seadusega;
                        
                     
                           —
                        
                        
                           üle võtmata artikli 11 käitiseväliste hädaolukorra lahendamise plaanide kohta Burgenlandi, Salzburgi, Steiermarki ja Tirooli liidumaal;
                        
                     
                           —
                        
                        
                           üle võtmata direktiivi artikli 12 Ülem-Austria liidumaal;
                        
                     
                           —
                        
                        
                           üle võtmata direktiivi artikli 8 lõike 2 punkti b Burgenlandi, Ülem-Austria, Salzburgi, Tirooli ja Vorarlbergi liidumaal
                        
                     või pole kõigil nimetatud juhtudel teavitanud komisjoni ülevõtmise meetmetest.
            
         
               2.
            
            
               jätta kohtukulud Austria Vabariigi kanda.
            
         Õiguslikud alused ja peamised argumendid
   Vastavalt nõukogu 9. detsembri 1996. aasta direktiivi 96/82/EÜ ohtlike ainetega seotud suurõnnetuste ohu ohjeldamise kohta artikli 24 lõikele 1 on liikmesriigid kohustatud käesoleva direktiivi üle võtma hiljemalt 24 kuu möödumisel selle jõustumisest, seega 3. veebruariks 1999. Austrias on ülevõtmise kohustus jagatud liidu ja liidumaade vahel.
   Komisjoni arvates pole direktiiv Austria Vabariigis täielikult või piisavalt üle võetud: olulistes valdkondades on ülevõtmine lünklik ning ülevõtmise meetmed ei vasta osaliselt direktiivi nõuetele.
   Liidu õiguse tasandil pole üle võetud õigusnorme mineraaltooraineseaduse ning laskemoona ja lõhkainete seaduse valdkonnas, liidumaade tasandil aga Salzburgi elektrimajanduse seaduse osas.
   Direktiivi artikkel 11 lõige 1 käitiseväliste hädaolukorra lahendamise plaanide koostamise kohta pole üle võetud Burgenlandi, Salzburgi, Steiermarki ja Tirooli liidumaal.
   Direktiivi artiklis 12 on sätestatud liikmesriikide kohustus, võtta maakorralduse põhimõtetes ja/või muudes asjakohastes põhimõtetes arvesse eesmärki vältida suurõnnetusi ja piirata selliste õnnetuste tagajärgi. Liikmesriigid on kohustatud kontrollima uute käitiste asukohti ning võtma kasutusele konsulteerimismenetlused soodustamaks eespoolmainitud põhimõtete rakendamist. Ülem-Austria liidumaa osas pole aga komisjonile artikli 12 ülevõtmiseks vajalikke meetmeid esitatud.
   Direktiivi artikkel 8 punkt b nõuab, et liikmesriigid tagaksid nn “doominoefektiga” käitiste puhul koostöö üldsuse teavitamisel ja teabe esitamisel pädevatele asutustele, et valmistada ette käitiseväliseid hädaolukorra lahendamise plaane. Seni on nimetatud säte üle võtmata Burgenlandi, Ülem-Austria, Salzburgi, Tirooli ja Vorarlbergi liidumaal.
   
      (1)  EÜT L 10, lk 13.